**MINISTERUL TRANSPORTURILOR ŞI INFRASTRUCTURII**

**Nr. \_\_\_\_\_\_\_\_\_din \_\_\_\_\_\_\_ 2022**

**MINISTERUL INVESTIȚIILOR ȘI PROIECTELOR EUROPENE**

**Nr. \_\_\_\_\_\_\_\_\_din \_\_\_\_\_\_\_ 2022**

**ORDIN**

**privind aprobarea elementelor de cost semnificative pentru proiectele de infrastructură de transport rutier de interes național sau european**

Având în vedere prevederile art. 31, art. 32 alin. (1), 33 alin. (2) și art. 37 din Ordonanța de urgență a Guvernului nr. 64/2022 privind ajustarea preţurilor şi a valorii devizelor generale în cadrul proiectelor finanţate din fonduri externe nerambursabile, cu modificările și completările ulterioare,

În temeiul prevederilor art. 9 alin. (4) din Hotărârea Guvernului nr. 370/2021 privind organizarea și funcționarea Ministerului Transporturilor și Infrastructurii, cu modificările și completările ulterioare, precum și ale art. 14 alin (5) din Hotărârea Guvernului nr. 52/2018 privind organizarea şi funcţionarea Ministerului Investiţiilor şi Proiectelor Europene, cu modificările și completările ulterioare

viceprim - ministru, ministrul transporturilor și infrastructurii, si ministrul investițiilor și proiectelor europene, emit următorul

**ORDIN:**

**Art. 1.** - Se aprobă elementele de cost semnificative, pentru proiectele de infrastructură de transport rutier de interes național sau european, prevăzute în anexa 1 la prezentul ordin.

**Art. 2.** – **(1)** Pentru contractele aflate în derulare potrivit art. 3 alin. (1) și a celor încheiate ulterior potrivit art. 11 alin (1), în cadrul formulei de la art. 31 alin. (1) din Ordonanța de urgență a Guvernului nr. 64/2022 se utilizează, cu caracter tranzitoriu, ponderile și indicii de cost prevăzuți în anexa 2 la prezentul ordin.

**(2)** Prevederile alin. (1) se aplică în temeiul art. 37 din Ordonanța de urgență a Guvernului nr. 64/2022, până la data publicării de către Institutul Naţional de Statistică a indicelui de cost în construcţii defalcat pe elemente de cost semnificative, prevăzut în art. 33 alin. (1) din Ordonanța de urgență a Guvernului nr. 64/2022.

**Art. 3.** - Elementele de cost semnificative precum și indicii de cost definiți în anexa 1 și respectiv în anexa 2 la prezentul ordin se utilizează în aplicarea formulei de ajustare a prețurilor prevazută în art. 31 alin. (1) din Ordonanța de urgență a Guvernului nr. 64/2022.

**Art. 4.** - Anexa 1 și 2 fac parte integrantă din prezentul ordin.

**Art. 5.** - Prezentul ordin se publică în Monitorul Oficial al României, Partea I.

|  |  |
| --- | --- |
| **VICEPRIM-MINISTRU,**  **MINISTRUL TRANSPORTURILOR ȘI INFRASTRUCTURII**  **SORIN MIHAI GRINDEANU** | **MINISTRUL INVESTIȚIILOR ȘI PROIECTELOR EUROPENE**  **MARCEL – IOAN BOLOȘ** |